Document ID: 31972R2842

Padomes Regula (EEK) Nr. 2842/72
(1972. gada 19. decembris),
ar ko noslēdz līgumu starp Eiropas Ekonomikas kopienu un Islandes Republiku un pieņem tā īstenošanas noteikumus
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā ir jānoslēdz Briselē 1972. gada 22. jūlijā paraks tītais Eiropas Ekonomikas kopienas un Islandes Republikas līgums un jāapstiprina nobeiguma aktam pievienotās deklarācijas, kas tāpat parakstītas Briselē 1972. gada 22. jūlijā;
tā kā ir jāizraugās Kopienas pārstāvji apvienotajā komitejā, ko izveido pēc šī līguma,
IR PIEŅĒMUSI ŠO REGULU.
1. pants
Ar šo Kopienas vārdā tiek noslēgts, pieņemts un apstiprināts līgums starp Eiropas Ekonomikas kopienu un Islandes Republiku, tā pielikumi un protokoli, kā arī nobeiguma aktam pievienotās deklarācijas.
Līguma un nobeiguma akta dokumenti ir pievienoti šai regulai.
2. pants
Saskaņā ar līguma 37. pantu Eiropas Kopienu Padomes priekšsēdētājs sniedz paziņojumu, ka Komisija ir izpildījusi procedūras, kas vajadzīgas, lai šis līgums stātos spēkā.
3. pants
Apvienotajā komitejā, kas paredzēta līguma 30. pantā, Kopienu pārstāv Komisija, kurai palīdz dalībvalstu pārstāvji.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1972. gada 19. decembrī.

Labels: 3
18
15
5